CELEX: 22014D0225
Language: fi
Date: 2014-10-24 00:00:00
Title: ETA:n sekakomitean päätös N:o 225/2014, annettu 24 päivänä lokakuuta 2014, ETA-sopimuksen liitteen II (Tekniset määräykset, standardit, testaus ja varmentaminen) ja liitteen IV (Energia) muuttamisesta [2015/1449]

3.9.2015   
            
            
               FI
            
            
               Euroopan unionin virallinen lehti
            
            
               L 230/28
            
         ETA:n SEKAKOMITEAN PÄÄTÖS
   N:o 225/2014,
   annettu 24 päivänä lokakuuta 2014,
   ETA-sopimuksen liitteen II (Tekniset määräykset, standardit, testaus ja varmentaminen) ja liitteen IV (Energia) muuttamisesta [2015/1449]
   ETA:N SEKAKOMITEA, joka
   ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,
   sekä katsoo seuraavaa:
   
               (1)
            
            
               Osaksi ETA-sopimusta otettu korvaavien polttoaineen osien bensiinissä käytöllä saatavasta raakaöljyn säästöstä 5 päivänä joulukuuta 1985 annettu neuvoston direktiivi 85/536/ETY (1) on kumottu bensiinin ja dieselpolttoaineiden laadusta ja neuvoston direktiivin 93/12/ETY muuttamisesta 13 päivänä lokakuuta 1998 annetulla Euroopan parlamentin ja neuvoston direktiivillä 98/70/EY (2), joka on myös otettu osaksi ETA-sopimusta, joten viittaus direktiiviin 85/536/ETY olisi poistettava ETA-sopimuksesta.
            
         
               (2)
            
            
               Sen vuoksi olisi muutettava ETA-sopimuksen liitteitä II ja IV,
            
         ON HYVÄKSYNYT TÄMÄN PÄÄTÖKSEN:
   1 artikla
   Poistetaan ETA-sopimuksen liitteessä II olevan XXVI luvun 1 kohdan (neuvoston direktiivi 85/536/ETY) teksti.
   2 artikla
   Poistetaan ETA-sopimuksen liitteessä IV olevan 6 kohdan (neuvoston direktiivi 85/536/ETY) teksti.
   3 artikla
   Tämä päätös tulee voimaan 1 päivänä marraskuuta 2014, jos kaikki ETA-sopimuksen 103 artiklan 1 kohdan mukaiset ilmoitukset on tehty (3).
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 24 päivänä lokakuuta 2014.
      
         
            ETA:n sekakomitean puolesta
         
         
            Puheenjohtaja
         
         Kurt JÄGER
      
   
   
      (1)  EYVL L 334, 12.12.1985, s. 20.
   
      (2)  EYVL L 350, 28.12.1998, s. 58.
   
      (3)  Valtiosäännön asettamista vaatimuksista ei ole ilmoitettu.